གལ་ཆེ་ཤོས་ནི་དུས་རྒྱུན་ལྡན་གྱི་ཉིན་རེ་ཉིན་རེའི་ལས་ཀའི་ཐོག་རིག་པ་བསྒྲིམ་རྒྱུ་དེ་རེད།ང་རང་ཚོས་ཚོགས་འདུ་འཚོགས་སྐབས་ཐོག་མར་སྐད་ཆ་མང་པོ་ཞིག་བཤད་དེ་ཁ་བཟོ་འཕེར་ལོས་སྡུར་མཁན་གྱི་བཟོ་འདྲ་ཞིག་བྱས།ངོ་ཐོག་ལས་ཀ་བྱེད་པའི་སྐབས་དམིགས་བསལ་གྱི་ཤུགས་སྣོན་རྒྱག་རྒྱུ་མ་བྱུང་ན་སྙིང་པོ་གང་ཡང་མེད།སྐད་ཆ་བཤད་རྒྱུ་ཉུང་དྲགས་ནས་འཐུས་ཤོར་བ་མ་རེད་ལ།གྲོས་ཆོད་ཉུང་དྲགས་ནས་འཐུས་ཤོར་བ་ཡང་མ་རེད།ས་གནས་སོ་སོར་ཉིན་རེ་ཉིན་རེའི་ལས་ཀ་ལག་ལེན་ཡག་པོ་ཞིག་མ་བྱུང་བའི་ཐོག་ནས་འཐུས་ཤོར་གྱི་ཡོད་པ་རེད།དུས་རྒྱུན་ངས་རྟག་པར་ཟེར་བཞིན་པ་ལྟར།དངོས་གནས་ངོ་ལྐོག་མེད་པའི་ཧུར་ཐག་བྱེད་རྒྱུ་དེ་དཔེ་མི་སྲིད་པའི་གལ་ཆེན་པོ་རེད།